Document ID: 32006R2024

KOMISIJAS REGULA (EK) Nr. 2024/2006
(2006. gada 22. decembris)
par pagaidu pasākumiem, ar ko sakarā ar Rumānijas pievienošanos atkāpjas no Regulas (EK) Nr. 2076/2002 un Lēmumiem 98/270/EK, 2002/928/EK, 2003/308/EK, 2004/129/EK, 2004/141/EK, 2004/247/EK, 2004/248/EK, 2005/303/EK un 2005/864/EK attiecībā uz tādu augu aizsardzības līdzekļu lietošanas turpināšanu, kuros ir dažas aktīvās vielas, kas nav iekļautas Direktīvas 91/414/EEK I pielikumā
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Bulgārijas un Rumānijas Pievienošanās līgumu, jo īpaši tā 4. panta 3. punktu,
ņemot vērā Bulgārijas un Rumānijas Pievienošanās aktu, jo īpaši tā 42. pantu,
tā kā:
(1)
Komisijas Regulā (EK) Nr. 2076/2002 (1) un Lēmumos 98/270/EK (2), 2002/928/EK (3), 2003/308/EK (4), 2004/129/EK (5), 2004/141/EK (6), 2004/247/EK (7), 2004/248/EK (8), 2005/303/EK (9) un 2005/864/EK (10) ir noteikumi par dažu aktīvo vielu neiekļaušanu Padomes Direktīvas 91/414/EEK (11) I pielikumā un par to, ka dalībvalstīm jāatceļ visu to augu aizsardzības līdzekļu atļaujas, kuros ir šīs aktīvās vielas.
(2)
Tā kā esošās atļaujas Rumānijā ir jāatceļ līdz 2006. gada 31. decembrim, Rumānija iesniedza pieteikumu uz pārejas posma pasākumiem, kas ļautu piešķirt tai termiņa pagarinājumu attiecībā uz dažām šīm aktīvajām vielām, lai nodrošinātu esošo krājumu iztērēšanu.
(3)
Rumānijai jāveic atbilstoši pasākumi, lai nodrošinātu, ka turpmākai izmantošanai nav kaitīga ietekme uz cilvēku vai dzīvnieku veselību vai nepieņemama ietekme uz vidi un ka tiek veikti visi vajadzīgie riska mazināšanas pasākumi.
(4)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Atkāpjoties no Komisijas Lēmuma 98/270/EK 1. panta, Rumānijas piešķirtajam termiņa pagarinājumam saskaņā ar Direktīvas 91/414/EEK 4. panta 6. punktu augu aizsardzības līdzekļu, kas satur aktīvo vielu fenvalerātu, esošo krājumu iznīcināšanai, uzglabāšanai, laišanai tirgū un izmantošanai ir jābūt pēc iespējas īsam un jābeidzas ne vēlāk kā 2008. gada 30. jūnijā.
2. pants
Atkāpjoties no Komisijas Lēmuma 2002/928/EK 3. panta, Rumānijas piešķirtajam termiņa pagarinājumam saskaņā ar Direktīvas 91/414/EEK 4. panta 6. punktu augu aizsardzības līdzekļu, kas satur aktīvo vielu benomilu, esošo krājumu iznīcināšanai, uzglabāšanai, laišanai tirgū un izmantošanai ir jābūt pēc iespējas īsam un jābeidzas ne vēlāk kā 2007. gada 31. decembrī.
3. pants
Atkāpjoties no Komisijas Regulas (EK) Nr. 2076/2002 3. panta, Rumānijas piešķirtajam termiņa pagarinājumam saskaņā ar Direktīvas 91/414/EEK 4. panta 6. punktu augu aizsardzības līdzekļu, kas satur aktīvo vielu acifluorfēnu, bensultapu, bromopropilātu, fenpropatrīnu, fomesafēnu, imazapiru, nonilfenola etoksilātu, oksadiksilu, prometrīnu, kvinalfosu, terbufosu vai triforīnu, esošo krājumu iznīcināšanai, uzglabāšanai, laišanai tirgū un izmantošanai ir jābūt pēc iespējas īsam un jābeidzas ne vēlāk kā 2008. gada 30. jūnijā.
4. pants
Atkāpjoties no Komisijas Lēmuma 2003/308/EK 3. panta, Rumānijas piešķirtajam termiņa pagarinājumam saskaņā ar Direktīvas 91/414/EEK 4. panta 6. punktu augu aizsardzības līdzekļu, kas satur aktīvo vielu metalaksilu, esošo krājumu iznīcināšanai, uzglabāšanai, laišanai tirgū un izmantošanai ir jābūt pēc iespējas īsam un jābeidzas ne vēlāk kā 2008. gada 30. jūnijā.
5. pants
Atkāpjoties no Komisijas Lēmuma 2004/129/EK 3. panta, Rumānijas piešķirtajam termiņa pagarinājumam saskaņā ar Direktīvas 91/414/EEK 4. panta 6. punktu augu aizsardzības līdzekļu, kas satur aktīvo vielu borskābi, imazetapiru, metidationu vai triadimefonu, esošo krājumu iznīcināšanai, uzglabāšanai, laišanai tirgū un izmantošanai ir jābūt pēc iespējas īsam un jābeidzas ne vēlāk kā 2008. gada 30. jūnijā.
6. pants
Atkāpjoties no Komisijas Lēmuma 2004/141/EK 3. panta, Rumānijas piešķirtajam termiņa pagarinājumam saskaņā ar Direktīvas 91/414/EEK 4. panta 6. punktu augu aizsardzības līdzekļu, kas satur aktīvo vielu amitrāzu, esošo krājumu iznīcināšanai, uzglabāšanai, laišanai tirgū un izmantošanai ir jābūt pēc iespējas īsam un jābeidzas ne vēlāk kā 2007. gada 31. decembrī.
7. pants
Atkāpjoties no Komisijas Lēmuma 2004/247/EK 3. panta, Rumānijas piešķirtajam termiņa pagarinājumam saskaņā ar Direktīvas 91/414/EEK 4. panta 6. punktu augu aizsardzības līdzekļu, kas satur aktīvo vielu simazīnu, esošo krājumu iznīcināšanai, uzglabāšanai, laišanai tirgū un izmantošanai ir jābūt pēc iespējas īsam un jābeidzas ne vēlāk kā 2007. gada 31. decembrī.
8. pants
Atkāpjoties no Komisijas Lēmuma 2004/248/EK 3. panta, Rumānijas piešķirtajam termiņa pagarinājumam saskaņā ar Direktīvas 91/414/EEK 4. panta 6. punktu augu aizsardzības līdzekļu, kas satur aktīvo vielu atrazīnu, esošo krājumu iznīcināšanai, uzglabāšanai, laišanai tirgū un izmantošanai ir jābūt pēc iespējas īsam un jābeidzas ne vēlāk kā 2007. gada 31. decembrī.
9. pants
Atkāpjoties no Komisijas Lēmuma 2005/303/EK 3. panta, Rumānijas piešķirtajam termiņa pagarinājumam saskaņā ar Direktīvas 91/414/EEK 4. panta 6. punktu augu aizsardzības līdzekļu, kas satur aktīvo vielu kasugamicīnu, esošo krājumu iznīcināšanai, uzglabāšanai, laišanai tirgū un izmantošanai ir jābūt pēc iespējas īsam un jābeidzas ne vēlāk kā 2007. gada 31. decembrī.
10. pants
Atkāpjoties no Komisijas Lēmuma 2005/864/EK 3. panta, Rumānijas piešķirtajam termiņa pagarinājumam saskaņā ar Direktīvas 91/414/EEK 4. panta 6. punktu augu aizsardzības līdzekļu, kas satur aktīvo vielu endosulfānu, esošo krājumu iznīcināšanai, uzglabāšanai, laišanai tirgū un izmantošanai ir jābūt pēc iespējas īsam un jābeidzas ne vēlāk kā 2007. gada 31. decembrī.
11. pants
Rumānija nodrošina, ka turpmākai izmantošanai, kas minēta 1. līdz 11. pantā, nav kaitīga ietekme uz cilvēku vai dzīvnieku veselību vai nepieņemama ietekme uz vidi.
Rumānija nodrošina, ka tiek veikti visi vajadzīgie riska mazināšanas pasākumi.
Ja augu aizsardzības līdzeklis satur vairākas aktīvās vielas un 1. līdz 11. pantā noteikti dažādi datumi attiecībā uz šīm vielām, piemēro agrāko datumu.
12. pants
Šī regula stājas spēkā, stājoties spēkā Bulgārijas un Rumānijas Pievienošanās līgumam, un ir spēkā no Pievienošanās līguma spēkā stāšanās dienas.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 22. decembrī

Labels: 0
3
6
18
15